
Sastanak predstavnika Obrtničke škole Gojka Matuline, Obrtničke komore i Ceha frizera

Zadar, 10.10.2019.
Na inicijativu ravnateljice Obrtničke škole Gojka Matuline Zadar mag. Silvane Ujdur Bilan i savjetnice za strukovno obrazovanje u Obrtničkoj komori prof. Lidije Udiljak, u prostoru škole održan je sastanak predstavnika škole, Obrtničke komore i predstavnica Ceha frizera.

Uz ravnateljicu i gđu. Udiljak, iz Ceha frizera sastanku su nazočile Danijela Čubrić, Slavica Lukačić i Tanja Popović, a iz škole nastavnice praktične nastave Doris Perinović i Marina Kuštera, te pedagog Petar Inić.
Teme ovog savjetovanja bile su unaprjeđenje praktične nastave kod poslodavca u JMO programima i  novosti u vezi strukovnog kurikuluma za stjecanje kvalifikacije frizer prema modelu dualnog obrazovanja.

Ovaj sastanak je bila prilika da svi dionici u obrazovanju i usavršavanju budućih mladih frizera još jednom naglase važnost strukovnog obrazovanja i iznesu svoja iskustva i poteškoće na koje nailaze. Dogovorene su također i konkretne radnje koje će upis u smjer frizer omogućiti kvalitetnim i zainteresiranim učenicima, a samim tim i podići kvalitetu i ugled ove struke u našoj županiji. Novosti koje donosi dualni model obrazovanja i veće sudjelovanje samih obrtnika u nastavnom procesu svakako predstavljaju velik korak naprijed u tom smjeru.
U razmjeni ideja i iskustava sudionici su dobili cjelovitiji pregled problematike i usuglasili načine njihovog što boljeg i cjelovitijeg rješavanja.
